उदयपुर। फतहसागर व पीछोला की तर्ज पर अब उदयसागर और शहर के गोवर्धन सागर को भी संवारा जाएगा। यह काम नेशनल प्लान फोर कंजर्वेशन एक्वाटिक इको सिस्टम (एनपीसीए) के तहत होगा, जिसमें हाल ही राष्ट्रीय झील संरक्षण (एनएलसीपी) और नम भूमि संरक्षण परियोजना (एनडब्ल्यूसीपी) को मर्ज किया गया है।
गोवर्धन विलास क्षेत्र स्थित गोवर्धन सागर के विकास के लिए साढ़े सात करोड़ और उदयसागर के लिए 56 करोड़ की डीपीआर (डिटेल प्रोजेक्ट रिपोर्ट) तैयार की गई है। आईआईटी रुडकी के विशेषज्ञ इनका परीक्षण कर रहे हैं। भारत सरकार के पूर्व सचिव विनय शंकर ने मंगलवार को गोवर्धन सागर व उदयसागर का जायजा लिया। उन्होंने बताया कि डीपीआर का परीक्षण अंतिम चरण में है।
महीने भर में डीपीआर राज्य सरकार को सौंपने की उम्मीद है। इसे राज्य सरकार के मार्फत वन एवं पर्यावरण मंत्रालय को भेजा जाएगा। पूर्व सचिव के साथ एनएलसीपी के टीम लीडर बी.एल. कोठारी, यूआईटी एक्सईएन अनित माथुर व संजीव शर्मा भी थे।
ये काम होंगे
झील का सीमांकन
जल आवक मार्ग, नालों से अवरोध हटाना और कैचमेंट एरिया का ट्रीटमेंट
झील की नियमित सफाई करना
पाल का विकास व सौंदर्यीकरण
झील में मछलियां डालना।
एक महीने में डीपीआर फाइनल होने की उम्मीद
गोवर्धन सागर
शहर से दूरी : 5 किमी
पूर्ण भराव स्तर : 9 फीट
भराव क्षमता : 9 एमसीएफटी
विकास खर्च : साढ़े सात करोड़
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva bho_Deva hne_Deva npi_Deva hin_Deva